CELEX: 32012R0506
Language: sl
Date: 2012-06-14 00:00:00
Title: Izvedbena uredba Komisije (EU) št. 506/2012 z dne 14. junija 2012 o vpisu imena v register zaščitenih označb porekla in zaščitenih geografskih označb (Kraški pršut (ZGO))

15.6.2012   
            
            
               SL
            
            
               Uradni list Evropske unije
            
            
               L 154/20
            
         IZVEDBENA UREDBA KOMISIJE (EU) št. 506/2012
   z dne 14. junija 2012
   o vpisu imena v register zaščitenih označb porekla in zaščitenih geografskih označb (Kraški pršut (ZGO))
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 510/2006 z dne 20. marca 2006 o zaščiti geografskih označb in označb porekla za kmetijske proizvode in živila (1) ter zlasti prvega pododstavka člena 7(4),
   ob upoštevanju naslednjega:
   
               (1)
            
            
               V skladu s prvim pododstavkom člena 6(2) in s členom 17(2) Uredbe (ES) št. 510/2006 je bila vloga Slovenije za registracijo imena „Kraški pršut“ objavljena v Uradnem listu Evropske unije
                   (2).
            
         
               (2)
            
            
               Komisija je 29. marca 2010 v skladu s členom 7 Uredbe (ES) št. 510/2006 prejela izjavo Italije o ugovoru, utemeljeno na podlagi člena 7(3)(a) in (c) navedene uredbe. Komisija je v dopisu z dne 14. junija 2010 zainteresirani strani povabila, naj se ustrezno posvetujeta.
            
         
               (3)
            
            
               Slovenija in Italija sta v šestih mesecih sprejeli dogovor, ki sta ga priglasili Komisiji 9. novembra 2010, v katerem sta se dogovorili o spremembah prvotnih specifikacij in zlasti o umiku sklica na vas Štanjel.
            
         
               (4)
            
            
               Ta umik sklica vpliva na omejeno geografsko območje in ga zato ni mogoče šteti za manjšo spremembo.
            
         
               (5)
            
            
               V skladu z drugim pododstavkom člena 7(5) Uredbe (ES) št. 510/2006 mora Komisija ponovno preučiti vlogo v skladu s členom 6(1) omenjene uredbe.
            
         
               (6)
            
            
               Vloga za registracijo imena „Kraški pršut“, spremenjena v skladu z dogovorom med Slovenijo in Italijo, je bila v novi obliki objavljena v Uradnem listu Evropske unije
                   (3).
            
         
               (7)
            
            
               Ker Komisija ni prejela nobenega ugovora v skladu s členom 7 Uredbe (ES) št. 510/2006, je treba navedeno ime registrirati –
            
         SPREJELA NASLEDNJO UREDBO:
   Člen 1
   Ime iz Priloge k tej uredbi se registrira.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 14. junija 2012
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 93, 31.3.2006, str. 12.
   
      (2)  UL C 235, 30.9.2009, str. 32.
   
      (3)  UL C 284, 28.9.2011, str. 25.
   
      PRILOGA
      Kmetijski proizvodi za prehrano ljudi, našteti v Prilogi I k Pogodbi:
      
         Skupina 1.2   Mesni proizvodi (kuhani, soljeni, dimljeni itd.)
      
      SLOVENIJA
      Kraški pršut (ZGO)